لیبرلند

لیبرلندِ آزادِ جمهوری (چکی جه: Svobodná republika Liberland) اتا پچوک‌کشور هسته که دانوب ِروخِنه پَلی کَته و کرواسی و صربستون ِوسط کَته. این منطقه ره نا صربون و نا کرواتون نِخانّه.  روز 13آوریل 2015 اتا چکی مَردی که ونه نوم ویت یدلیچکا هسته، این کشور ِتأسیس ره اعلام هاکرده.

این کشور ِدولِتی سایت دله بنویشتوئه که کرواسی-صربستون ِسامونی اختلافات وسّه هسته که اِما تومبی این کشور ره رسماً اعلان هاکنیم. هیچ کشوری لیبرلند ره اتا مستقل کشور ندونده و حتی متحد ملل سازمان دله لیبرلند عضو نی‌یه.

کرواسی آقای ویت یدلیچکا ره چنبار بَییته و حتی زندونی هاکرده و تِلاش داشته که نی‌یله هِچکی بِئه این منطقه دله ولی نیّه. "Police in the Balkans block inauguration of Europe's new "mini-state"". Associated Press. 9 May 2015. Retrieved 9 May 2015.

 جوغرافی 
یوگوسلاوی جنگون گادِر تاسا، بالکان ِکشورون بعضی مناطق سَره اختلاف دارنه و سامون‌کَشی‌ئون هَنتا کامل نینه، همینسه هر کشور شه وسّه ات‌جور سامون ره اعلان هاکرده و این منطقه جایی هسته که هیچ کامین وه ره شه سامون دله ادعا نَکاردنه. "Croatian police question Czech leader of wannabe country ‘Liberland’.". 10 May 2015. Retrieved 18 July 2015. 

این منطقه حدود 7 km² (3 sq mi) هسته و ویشته ونه دله جنگل و دار کَته. هِچکی قدیم تاسا این منطقه دله زندگی نَکاردنه. این منطقه جه جاده هم وَر نَخانّه. دانوب تنها ئویی هسته که لیبرلند ونجه دسترسی دانّه.

 قوانین 

ات چن وقت این کشور ِرسمیت جه نگذشته که ۲۰۰٫۰۰۰ درخاست ونه شهروندی وسّه بموئه. این کشور دله شهروند بیّن فقط چنتا شرط دانّه: فردی حقوق ره رعایت هاکردن، خصوصی مالکیت قبول هاکردن، سوءسابقه کیفری و نازیسم و کمونیسم ِپه‌روو نَیِّن. ویت یدلیچکا گانه: «خار ِشهروند ونه توماس جفرسون واری بائه و همین وسّه اِما ونه تولد ِروز ره شه کشور ِاعلان استقلال روز وسّه انتخاب هاکردمی.»

 نشون‌ها 
لیبرلند شه وسّه پرچم و شعار دانّه. زرد ِرنگ پرچم دله سیاسی آزادی  نشونه، کئو (=آبی) دانوب و سیو مقاومت علیه نظامی که جهون دله دَره ره سِراق دِنه. دار وفور نعمت، پرنده آزادی و خورشید انرژی ِنمادِنه. ملی شعار این کشور دله «زندگی هاکردن و زندگی هاکردن ِاجازه هِدائن» هسته و ملی سرود ره هم اتا چکی رپر دَر سازِنه.

 رسمیت
هَنتا هیچ کشوری که متحد ملل سازمان دله عضو بائه لیبرلند ره برسمیت نشناسی‌یه.

 رسمی بیانات 
: این کشور ِخارجی امور ِوزیر لیبرلندِ مسئله ره اتا شوخی و مسخره‌کا بنومسته و نظری نِدائه. 29 ژوئن 2015, کرواسی دولِت رسماً بائوته که این منطقه ره نِخاسته ولی اسا که اینتی مسائل مطرح بَیینه، ونه هارشیم بین‌المللی داورون چچی گانّه. بهرحال یا اینجه کرواسی شِنه یا صربستون شِنه و شخص ثالثی وجود ندانّه.https://web.archive.org/web/20180705150710/http://hu.mvep.hr/hu/hirek/on-virtual-narratives-at-croatia%E2%80%99s-borders%2C30113.html
: این کشور هم بائوته لیبرلند ونه سامون ره اشغال نَکارده ولی این کار ات‌جورهایی احمقانه هسته.

: مصر ِخارجی امور ِوزیر بائوته که مردِم ونه مُخبِر بائِن که اینتا کشور وشون جه کلاهبرداری نَکانه و نَوِنه کار وسّه بورِن اونجه. 

: وشون ِخارجی امور ِوزیر هم بائوته که لیبرلند ِمسئله چک جه هیچ ربطی ندانّه و دخالت نَکانّه. وشون شه کشور ِشهروندون جه بخاستنه که اینتی کارها ره انجام نَدِن و صربستون یا کرواسی ِمَله‌یی قوانین جه په‌رووی هاکِنِن.https://web.archive.org/web/20181005002611/http://www.mzv.cz/jnp/cz/udalosti_a_media/prohlaseni_a_stanoviska/x2015_05_14_prohlaseni_mzv_ke_kauze.html چک ِسفیر هم زاگرب دله بائوته ویت یدلیچکا نَوِسته کرواسی ِبنه ره بی هیچکس ِپِشتی ادعا هاکنه و ضمناً اجازه نِداشته شنگن ِسامون جه بی‌اجازه خارج بَواشه چون لیبرلند شنگن دله دَنی‌یه.

نظرات
 رسمی نظرات، احزاب جه
: روز 16 آوریل 2015, سوییس ِاستقلال ِحزب رسماً دولت جه بخاسته که لیبرلند ره برسمیت بشناسه.
: روز 9 مه 2015, کاپیتالیسم ِحزب رسماً شه حمایت ره لیبرلند جه اعلان هاکرده.
: روز 20 مه 2015 آزادِ شهروندِ حزب ِرهبر لیبرلندِ شهروندون جه بخاسته کومِک هاکِنِن چک اتا اینتی کشور که بساتنه بَواشه.http://www.parlamentnilisty.cz/profily/Petr-Mach-47661/otazka/Liberland-84886
: روز 31 مه 2015 ایسپانیایِ آزادیِ حزب لیبرلند جه حمایت هاکرده.http://www.p-lib.es/politica-exterior/el-p-lib-con-la-republica-libre-de-liberland/

دیگه میکرو کشورونِ حمایت
 شمالی سودان پادشائی، که گانه بئر طویل که مصر و سودان میون دَره، ونه شِنه، لیبرلند ره برسمیت بشناسی‌یه.

 منابع 

رج:میکرو کشورون
رج:لیبرتاریانیسم
رج:کرواسی
رج:صربستون
رج:اروپا کشورون